*3. sz. melléklet[[1]](#footnote-1)*

M E G Á L L A P O D Á S

mely létrejött az alulírott helyen és időben

egyrészről:

a „JÓSZÍV” Temetkezési Kft., mint Rábapatona temetőjének üzemeltetője,

képviseli: dr. Ladocsy Géza ügyvezető,

székhely: 9024 Győr, Szauter u. 12.,

cégjegyzékszám: 08-09-004957;

adószám: 11401572-2-08;

számlaszám: K&H Bank 10200249-33020055-00000000;

telefonszám: 96/413-132;

kapcsolattartásra jogosult neve: ………………….,

továbbiakban mint „üzemeltető”

másrészről:

…………………………………………………………………………………..,

képviseli: …………………………………………….

székhely: ………………………………………………

cégjegyzékszám: ……………………………….

adószám: …………………………………….

számlaszám: ……………………………………………………………………

telefonszám: ……………………………………………

kapcsolattartásra jogosult neve: ………………….,

továbbiakban mint „vállalkozó”

együttes felek – továbbiakban „felek” – között az alábbi feltételekkel

1. A temetők üzemeltetője kijelenti, hogy a szerződés tárgyát képező temető, Rábapatonai Önkormányzatának tulajdonát képezi. Az üzemeltető a tulajdonos Önkormányzattal a 36/2011. (IV.27) számú határozatával, 2012. január 01. napjától 2021. december 31. napjáig terjedő időbeli hatállyal kegyeleti közszolgáltatási szerződést kötött az üzemeltetésre.

2. Az üzemeltető biztosítja a vállalkozó részére a Rábapatonai Önkormányzat tulajdonában lévő köztemetőben a temetési szolgáltatás tevékenységének végzését, jelen megállapodás betartása mellett.

3. Ezen megállapodás az aláírástól lép érvénybe és a kegyeleti közszolgáltatási szerződés lejártáig marad érvényben.

4. Szerződő felek kötelezettségei :

* 1. Az üzemeltető általános kötelezettsége

4.1.1. Az üzemeltető a megállapodás alapján vállalja, hogy az esetenkénti temetések végrehajtásának a szolgáltató által történő teljesítését elősegíti, azt nem akadályozza.

4.1.2. A temető ügyrendjét és üzemeltető elérhetőségi címét, telefonszámát a temetőben kifüggeszti

4.1.3. A temető ravatalozójának, berendezéseinek használatát – bérbeadását – a mindenkor érvényes árjegyzék szerint a szolgáltató rendelkezésre bocsátja.

4.1.4. Az üzemeltető munkanapokon 8 órától 15 óráig tart ügyfélfogadást, amely idő alatt vállalkozó rendezheti a temetéssel kapcsolatos ügyeit. A temetési időpontot a vállalkozó az üzemeltetővel egyeztet és ezt követően adja meg a hozzátartozók részére.

4.2. A vállalkozó általános kötelezettsége

4.2.1. A vállalkozó köteles a temetési szertartást a közvélemény által elfogadott módon, a kegyeleti hagyományoknak megfelelő módon, színvonalon szolgáltatni, ebben a körben alkalmazottai megbízottai magatartásáért felelősséggel tartozik.

4.2.2. A vállalkozó a temető területén mindenkor felelős a munka-, tűz- és vagyonvédelmi előírások betartásáért, ezek elmulasztásából eredő károkért felel.

4.2.3. A vállalkozó tudomásul veszi, hogy, egyházi és állami ünnepekkor nem rendez temetési szertartást.

4.2.4. A temetőkben a szolgáltatást közvetlen vállalkozás útján látja el, alvállalkozásba a szolgáltatás nem adható.

4.2.5. A temetkezési vállalkozó bemutatja és egy másolati példányban átadja üzemeltető részére a teljes körű temetkezési szolgáltatásra vonatkozó működési engedélyét. Továbbá kijelenti, hogy az abba foglalt előírásokat maradéktalanul teljesíteni tudja.

4.2.6. A vállalkozó kijelenti, hogy Rábapatona Község Önkormányzatának Képviselő-testülete által a köztemető rendjéről és a temetkezési tevékenységről szóló 18/2001. (XI.29.) önkormányzati rendeletét és a kegyeleti követelményeket ismeri és betartja.

4.2.7. A ravatalozók hangosító berendezéssel nincsenek felszerelve, a hangosítás a megrendelő kívánsága szerint a vállalkozókötelezettsége, egyben köteles rendezni az elhangzott zeneszámok jogdíjait is, melynek elmulasztásából eredő jogkövetkezményekért vállalkozó felel.

4.2.8. Vállalkozó sírhely értékesítésével nem foglalkozik. Azt minden esetben a közvetlen eljáró hozzátartozó(k) és a temető üzemeltetője hatáskörébe tartozik. A sírt csak a temetés napján áshatja ki.

4.2.9. A sírhely kiásásnál a kitermelésre kerülő földet a szomszéd sírok kímélése miatt fóliára deponálja, a sírról lekerülő síremléket elrakja, a kikerülő törmeléket, hulladékot elszállítja és a temetés befejezését követően a területet tisztán, rendben adja vissza az üzemeltetőnek.

4.2.10. A kölcsönzött eszközöket, tisztán visszahelyezi, a már nem aktuális gyászhirdetést eltávolítását üzemeltetőnél kezdeményezi. A ravatalozót az üzemeltetőtől tisztán veszi át és kitakarítva hagy hátra, adja vissza az üzemeltető képviselőjének.

4.2.11. A vállalkozó temetési időpontot az üzemeltetőtől a temetési szertartás tervezett időpontja előtt, telefonon vagy személyesen kérhet. Az így előzetesen egyeztetett időpontot az üzemeltető a temetési szertartás igénylő felé úgy, illetve akkor véglegesíti, ha a vállalkozó és hozzátartozó a halottvizsgálati bizonyítványt az üzemeltetőnél a temetés előtt leadja és a rendeletben meghatározott díjakat megfizeti.

A halottvizsgálati bizonyítványok leadása temetés előtt minden alkalommal az érvényben lévő temetői jogszabály szerint kötelező. Ennek elmulasztása a temetés elmaradását vonhatja maga után, melynek összes anyagi és erkölcsi kárát a Vállalkozó viseli. Az esetleges le nem adott halottvizsgálati bizonyítványokat Megbízó automatikusan beszerzi és azt a Vállalkozó felé 10.000,- Ft/db+ÁFA összeggel számlázza.

4.2.12. A temetendő halottat legkorábban a temetés napján 800-830 között, de legkésőbb a temetés kezdete előtt egy órával szállítja be, ravatalozza fel, melyről a temetési napot megelőző nap 1400-ig az üzemeltetőt értesíti.

4.2.13. A temető ravatalozójában lévő hűtőt sem üzemelés közben, sem üzemeltetésen kívül nem kezeli.

4.2.14. Külső ravatal állításához a ravatalozóból nem viheti ki a felszerelést. Külső ravatalozás esetén a felszerelési – berendezési tárgyakról a vállalkozó gondoskodik.

5. Vállalkozó vállalja, hogy a üzemeltető állományában lévő alkalmazottakkal semmilyen magánjellegű – külön – megállapodást nem köt.

6. Az üzemeltető jogosult a megállapodást előzetes írásbeli felszólítás eredménytelensége után – azonnali hatállyal felmondani, ha a vállalkozó a 4. pontban rögzített szolgáltatói kötelezettség bármelyikét megszegi.

7. A megállapodást a vállalkozó azonnali hatállyal felmondhatja. A felmondás a konkrét temetési szerződés teljes körű teljesítése után válik érvényessé.

8. A szerződésben nem szabályozott kérdésekben a Ptk. vonatkozó rendelkezései az irányadóak. A felek vitáik elintézését tárgyalás útján kísérelik meg rendezni, ha ez nem vezet eredményre, úgy a Győri Városi Bíróság illetékességét kötik ki.

9. A szerződést a felek, mint akaratukkal mindenben megegyezőt jóváhagyólag aláírták.

Csorna, 2012. ………………….

………………………………. ……………………………..

„JÓSZÍV” Temetkezési Kft. Temetkezési vállalkozó

üzemeltető

1. Beiktatta a 4/2012.(III.29.) ÖK. Rendelet 4. §-a. Hatályos 2012. április 1-jétől. [↑](#footnote-ref-1)